text: Kvinde føler sig svigtet af boligselskab
  07 februar 2012 kl. 17.21
  Det er koldt i disse dage. Særligt slemt er det for en kvinde i Egebæk-Hviding ved Ribe. Hun føler sig svigtet af sit boligselskab.
  Hendes vinduer drypper med kondensvand, der fryser til is, når minus-graderne rammer vinduerne, og bolig-foreningen har indtil videre ikke ville gøre noget ved det, siger kvinden.
  Hver morgen står hun op til kondensvand, der render ned af hendes alle vinduer. Men efter den hårde frost er sat ind, er vandet blevet til is. 
  Forretningsfører for Boligkontoret Danmark Anders Fabricius vil nu stille måleapparater op i lejligheden. Hvis de viser, at der er noget galt, vil det blive ordnet, siger han.
  